讀王莽傳寄廖判府
作者：蔡沈
朝代：宋

paragraphs: 噫吁嚱，噫嚱一曲難爲聽，桑麻壠畝今荆榛。
子規夜訴倉庚鳴，時至氣化能無聲。
高皇神武百世業，安漢小子爲憑陵。
九十六萬目可掩，奈何從臾皆羣臣。
臣乎臣乎胡乃爾，富汝貴汝庸何生。
炎精白晝欲晦蝕，日角眉目尤精神。
古來權柄不早去，止爲魚肉塗生靈。
生靈塗炭自茲始，古往今來祇如此。
重華一去何時還，志士幽人淚如雨。